Δημοκρίτειο Πανεπιστήμιο Θράκης

Τμήμα Πολιτικής Επιστήμης (Κομοτηνή)

Μάθημα: Πολιτική Επικοινωνία

Εαρινό Εξάμηνο 2023-2024

Διδάσκων- Πασχαλίδης Παναγιώτης

Κομοτηνή, 6.3.2024

Θέμα

 Βασικός σκοπός της άσκησης είναι να επιλέξετε μια προσωπικότητα από την Ελλάδα ή το εξωτερικό (από το παρόν αλλά και από το παρελθόν) και να αποδώσετε κάνοντας μια επισκόπηση βιβλιογραφική τα πλεονεκτήματα και τα μειονεκτήματα σε ότι αφορά την πολιτική τους επικοινωνία.

 Διασάφηση στοιχείων της άσκησης: **πολιτική επικοινωνία**: οτιδήποτε αφορά την άσκηση πολιτικής επικοινωνίας (**ρητορική ικανότητα, σχέσεις με ΜΜΕ, επικοινωνιακή ομάδα, διαφήμιση, διαχείριση κρίσεων**). Το ενδιαφέρον είναι τόσο στα πλεονεκτήματα όσο και στα μειονεκτήματα και γενικότερα στην ιδιαίτερη προσέγγιση της προσωπικότητας σε ότι αφορά την επικοινωνιακή πολιτική και στρατηγική. Προσοχή: μας ενδιαφέρει στοχευμένα η επικοινωνιακή διάσταση και ικανότητα της προσωπικότητας. Γι’αυτό μπορείτε να αναζητάτε πληροφορίες με όρους κλειδιά όπως “Angela Merkel’s political communication/ communication style/ traits… και ούτω καθεξής.

**Πολιτική προσωπικότητα**: μπορεί να είναι ηγέτης ή ηγέτιδα (κυβέρνηση, αντιπολίτευση, κοινωνικό κίνημα, επικεφαλής οργανισμού…). Με δεδομένο το μεγάλο ενδιαφέρον και για τις γυναίκες, προτείνονται ενδεικτικά οι εξής: Ίντιρα Γκάντι, Γκόλντα Μέιρ, Μάργκαρετ Θάτσερ, Χίλαρι Κλίντον, Τζόρτζια Μελόνι, Μαρίν Λεπέν, Άνγκελα Μέρκελ, Ούρσουλα φον ντερ Λάιεν, Άντζελα Ντέιβις…

**Βιβλιογραφική επισκόπηση/ έρευνα:** συστήνεται θερμά η χρήση πηγών ακαδημαϊκών από το google scholar και ως δεύτερη επιλογή η αναφορά σε πηγές όπως media με διεθνές κύρος (ενδεικτικά BBC, New York Times, Washington Post, Le Monde…)

Χαρακτηριστικά παραδοτέου:

Συνολικά χρειάζεται να παραδώσετε ένα κείμενο 1,5- 2 σελίδες όπου διακριτά θα υπάρχουν 4 μέρη.

1. πολύ σύντομη εισαγωγή με περιγραφή της προσωπικότητας
2. Επικοινωνιακά πλεονεκτήματα
3. Επικοινωνιακά μειονεκτήματα
4. Πηγές

Η πραγματοποίηση της άσκησης επιβραβεύεται με 0,75 της μονάδας και προστίθεται στον τελικό βαθμό.

Μπορείτε να μου στείλετε την άσκηση μέχρι και το τέλος του εξαμήνου αλλά θα ήθελα όσες και όσοι την πραγματοποιούν νωρίτερα να με ενημερώνουν ώστε να τις συζητάμε στο μάθημα.

Με εκτίμηση

Παναγιώτης Πασχαλίδης